जीएमसीएच-32 की कैथ लैब में तीन महीने से नहीं हो रहा इलाज
गवर्नमेंटमेडिकल कॉलेज एंड हॉस्पिटल (जीएमसीएच) में तीन महीने से तैयार कैथ लैब शुरू होने से हार्ट पेशेंट्स को इलाज नहीं मिल रहा। जीएमसीएच प्रशासन कैथ लैब पर बाहरी कंट्रोल नहीं चाहता। लैब का इंचार्ज पीजीआई के एडवांस कार्डिएक सेंटर के डॉ. एस रेड्डी को बनाया गया है। लेकिन जीएमसीएच केंद्र सरकार से मिली कैथ लैब को पूरी तरह से खुद चलाना चाहता है। केंद्र सरकार से पिछले साल जीएमसीएच को कैथ लैब मंजूर करने के बाद इस साल सितंबर में ये लैब इंस्टॉल भी हो गई।
जीएमसीएच यहां पर एमडी-एमएस शुरू करने के लिए भी मंजूरी के लिए मेडिकल काउंसिल ऑफ इंडिया को प्रस्ताव भेजेगा। जीएमसीएच में इंस्टॉल हुई कैथ लैब पर पीजीअाई के डॉक्टर के कंट्रोल की वजह से चल रही खींचतान से लैब शुरू नहीं हो पा रही।
अभी तक कैथ लैब से सभी तरह की हार्ट सर्जरी शुरू नहीं हुई है। जीएमसीएच में इंस्टॉल हुई कैथ लैब एम्स आैर पीजीआई से भी आधुनिक है। ये लैब शुरू होने के बाद पीजीआई से मरीजों का प्रेशर कम होगा।
hin_Deva hin_Deva hin_Deva hin_Deva